
(0 

Εγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΥΠΟΤΡΟΦΙΩΝ ΒΑΣΙΛΗΣ ΔΙΟΝ. 
ΠΑΡΑΣΧΗΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ.589/2.11.1998 πράξη του συμβολαιογρά¬ 
φου Αθηνών Γεωργίου Βένερη, με την οποία ο Βασίλειος 
Διον. Παράσχης σύστησε κοινωφελές ίδρυμα με την επω¬ 
νυμία «ΙΔΡΥΜΑ ΥΠΟΤΡΟΦΙΩΝ ΒΑΣΙΛΗΣ ΔΙΟΝ. ΠΑ¬ 
ΡΑΣΧΗΣ» και με έδρα τη Ζάκυνθο. 

2. Τις διατάξεις των άρθρων: α) 95 και 98 του Α Ν. 
2039/1939, β) 101 και 119 του Εισαγωγικού Νόμου του 


Αστικού Κώδικα και γ) 108 και 110 του Αστικού Κώδικα. 

3. Την από 18.1.1999 γνωμοδότηση του Συμβουλίου 
Εθνικών Κληροδοτημάτων. 

4. Την αριθ.1107147/1239/0006Α/4.10,1996 απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στον Υφυπουργό Οι¬ 
κονομικών (ΦΕΚ 922Β'). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών, αποφασίζουμε: 

Άρθρο Μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΥΠΟΤΡΟΦΙΩΝ ΒΑΣΙΛΗΣ ΔΙΟΝ. 
ΠΑΡΑΣΧΗΣ», η οποία έγινε από τον Βασίλειο Διον. Παρά- 
οχη με την αριθ.589/2.11.1998 πράξη του συμβολαιογρά¬ 
φου Αθηνών Γ εωργίου Βένερη. 

Το ίδρυμα τούτο αποτελεί νομικό πρόσωπο ιδιωτικού δί¬ 
καιο υ, υπάγεται στην εποπτεία και τον έλεγχο ίων Υπουρ¬ 
γών Οικονομικών, Εθν. Παιδείας & Θρησκευμάτων και Πο¬ 
λιτισμού και διέπετα» από τις διατάξεις της παραπάνω συ¬ 
στατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησηςκαι διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΥΠΟΤΡΟΦΙΩΝ ΒΑΣΙΛΗΣΔΙΟΝ 
ΠΑΡΑΣΧΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΥΠΟΤΡΟΦΙΩΝ ΒΑΣΙΛΗΣΔΙΟΝ. ΠΑΡΑΣΧΗΣ», αποτελεί νο¬ 
μικό νομικό πρόσωπο ιδιωτικού δικαίου και διέπεται από 
τις διατάξεις της ανωτέρω συστατικής πράξης, του παρό¬ 
ντος οργανισμού, του Α.Ν. 2039/1939, όπως εκάστοτε 
ισχύει αυτός και των διαταγμάτων που εκδόθηκαν ή θα εκ¬ 
δοθούν σε εκτέλεση του νόμου τούτου. 

2. Έδρα του ιδρύματος είναι η Ζάκυνθος. Το Ίδρυμα, 
έχει την δυνατότητα δημιουργίας γραφείου σε οποιοδή- 

ποτέ άλλο Δήμο και πόλη της Ελλάδας, εφόσον κριθεί 
αναγκαίο, με απόφαση του Διοικητικού Συμβουλίου. 

3. Η σφραγίδα του Ιδρύματος, είναι στρογγυλή και ανα¬ 
γράφει περιμετρικά και στο επάνω ημικύκλιο τον τίτλο 
«ΙΔΡΥΜΑ ΥΠΟΤΡΟΦΙΩΝ ΒΑΣΙΛΗΣ ΔΙΟΝ, ΠΑΡΑΣΧΗΣ». 
Στο κάτω ημικύκλιο, αναγράφει την έδρα του Ιδρύματος 
ήτοι «ΖΑΚΥΝΘΟΣ» και το έτος ίδρυσής του. Στο εσωτερι¬ 
κό της σφραγίδας, απεικονίζεται η κεφαλή στρουθιού 
(σπουργίτι). 

Άρθρο 2 

Σκοπός 

Σκοπός του ιδρύματος είναι: 

1. Η χορήγηση υποτροφιών σε αποφοίτους των Λυκεί¬ 
ων της Ζακύνθου, ημερησίων ή νυχτερινών ή άλλων Λυ¬ 
κείων της χώρας, καταγομένους όμως από την νήσο Ζά¬ 
κυνθο, Με τον όρο "καταγόμενους", εννοείται ότι η κατα¬ 
γωγή αφορά αμφοτέρους ή τον έναν μόνο εκ των γονέων. 
Προϋποθέσεις χορήγησης υποτροφιών: α) Αποφοίτηση 
με βαθμό «Αριστα» ή «Πολύ καλά» και β) Η στέρηση του 
ενός ή αμφοτέρων των γονέων (ορφανία), 

Η χορήγηση αυτή, έχει άμεση σχέση με την επιτυχή συ¬ 
νέχιση των σπουδών τους στην Τριτοβάθμια Εκπαίδευση 
(Α.Ε.Ι.). Υπό την προϋπόθεση αυτή, η υποτροφία χορηγεί¬ 
ται επί μία 5-ετία ή 6-ετία, για σπουδές θεωρητικών ή θετι- 
κώνκατευθύνσεων ανπστοίχως ή και για μικρότερο χρονι¬ 
κό διάστημα προκειμένου περί υποτρόφων, που κατέστη¬ 
σαν φοιτητές, προ της ενάρξεως ισχύος τους παρόντος. 

2. Η έρευνα, συλλογή, παραγωγή, αξιοποίηση και δη¬ 
μοσίευση πολιτισπκών και κοινωνικών στοιχείων, σχεπκά 
με την εκπαίδευση των νέων της Ζακύνθου. 

3. Η υποστήριξη πρωτοβουλιών, για την υλοποίηση 
δραστηριοτήτων και εκδηλώσεων, που σκοπεύουν στην 
βελτίωση του επιπέδου της παρεχόμενης παιδείας των 
νέων της Ζακύνθου. 

4. Η έκδοση εντύπου και γενικώς, η καθοιονδήποτε τρό¬ 
πο, δημοσίευση του πληροφορικού υλικού, με τα προα- 
ναφερόμενα θέματα, στις παραπάνω παραγράφους. Η 
παντός είδους συνεργασία με αντίστοιχα Ιδρύματα, σω¬ 
ματεία, ινστιτούτα, πανεπιστήμια και άλλους δημόσιους ή 
ιδιωτικούς φορείς (π.χ. την "Ένωση Ζακυνθίων" Αθήνας). 

Άρθρο 3 

Μέσα για την επίτευξη των σκοπών 

Το Ίδρυμα προς την επίτευξη των σκοπών του: 

1. θα συνεργάζεται, με αντίστοιχες υπηρεσίες του εσω¬ 
τερικού και του εξωτερικού, με επιχειρήσεις, με ενώσεις 
με παρεμφερή σκοπό ή ενδιαφερομένους, για τις δρα¬ 
στηριότητες του ιδρύματος. 

2. Παράγει ή συμμετέχει στην παραγωγή και διάθεση, 
των προϊόντων της δραστηριότητάς του, όπως βιβλία, 
έντυπα, δελτία, περιοδικά, παρουσιάσεις στο ΙΝΤΕΗΝΕΤ, 
ΟΘ-ΒΟΜ3, κ.λ,π. 

3. Φροντίζει για την ύπαρξη σύγχρονης υποδομής, για 
την λειτουργία και τις δραστηριότητες του Ιδρύματος. 

4. Ενημερώνει, προσωπικότητες και άτομα, που ενδια- 
φέρονται για την πνευματική και πολιτισμική πρόοδο της 
νήσου Ζακύνθου. 

Άρθρο 4 

Περιουσία - Πόροι 

1. Την αρχική περιουσία του Ιδρύματος, αποτελεί το πο¬ 


σό των δραχμών εκατόν πενήντα εκατομμυρίων 
(150.000.000), το οποίο εξ ολοκλήρου καταβάλλεται από 
τον ιδρυτή του, Βασίλειο Διον. Παράσχη. Η καταβολή θα 
γίνει, εντός δεκαπέντε (15) ημερών από της εκδόσεως 
του διατάγματος περί εγκρίσεως της συστάσεως του πα¬ 
ρόντος Ιδρύματος, με το άνοιγμα λογαριασμού επ’ονό- 
ματιτου Ιδρύματος εις ένα των εν Ελλάδιλειτουργούντων 
πιστωτικών Ιδρυμάτων. 

2. Πόροι του Ιδρύματος αποτελούν α) Οι υπέρ του Ιδρύ¬ 
ματος καταθέσεις, στο εσωτερικό και εξωτερικό, β) Οι τό¬ 
κοι από καταθέσεις, σε Τράπεζες ή από τοποθετήσεις σε 
ομόλογα ή άλλα χρεώγραφα του Δημοσίου, Τραπεζών, 
κ.λ.π. γ) Κάθε περιουσιακό στοιχείο, που αποκτά το Ίδρυ¬ 
μα, μετά την σύστασή του στην Ελλάδα ή στο Εξωτερικό 
και οι πρόσοδοί του. δ) Οι χρηματοδοτήσεις, δωρεές και 
οικονομικές ενισχύσεις, από φορείς του εσωτερικού και 
του εξωτερικού, που επιθυμούν να συμβάλλουν στο έργο 
του Ιδρύματος, ε) Οιπάσης φύσεως, καταλειπόμενες στο 
Ίδρυμα, χάριν του σκοπού του. δωρεές, κληρονομιές, 
κληροδοσίες ή άλλες παροχές, εκ μέρους του ιδρυτή Βα¬ 
σιλείου Παράσχη ή οποιοσδήποτε τρίτου, στ) Οι τυχόν 
επιχορηγήσεις από το κράτος ή την Ευρωπαϊκή Ένωση 
(εφόσον γίνει αά όοο από την Διοίκηση του Ιδρύματος). 

Άρθρο 5 

Διοίκηση του Ιδρύματος - Συγκρότηση 

1. Το Ίδρυμα διοικείται, από το Διοικητικό Συμβούλιο. 
Το Διοικητικό Συμβούλιο, αποτελείται από πέντε (05) μέ¬ 
λη. 

Ισόβιο μέλος και πρόεδρός του, ορίζεται δια του παρό¬ 
ντος, ο ιδρυτής του, Βασίλειος Δ.Παράσχης. 

Το πρώτο Διοικητικό Συμβούλιο, αποτελείται από τους 
κάτωθι: 

Πρόεδρος Βασίλης Διον. Παράσχης, συνταξιούχος Επι¬ 
θεωρητής της Εθνικής Τράπεζας της Ελλάδας - φιλόλο¬ 
γος, κάτοικος Χολαργού Αττικής, οδός Θεσσαλονίκης 
αριθμός 3, Α,Δ,Τ. Π.333136, 

Μέλος Βασιλική σύζυγος Βασιλείου Παράσχη, το γένος 
Παναγιώτη Πομώνη, κάτοικος Χολαργού Αττικής, οδός 
Θεσσαλονίκης αριθμός 3, Α.Δ.Τ, Κ.360454, πτυχιούχος 
οικονομικών Επιστημών, Πανεπιστημίου Αθήνας. 

Μέλος Διονύσιος Σέρρας, συγγραφέας-φιλόλογος, κά¬ 
τοικος Ζακύνθου, οδός Υφαντουργείου αριθμός 39, 
Α.Δ.Τ. Η. 162449. 

Μέλος Δημήτριος Φωτίου Προβής, καθηγητής μαθημα¬ 
τικών, κάτοικος Χαλανδρίου Αττικής, οδός Αρτεμισίου 
αριθμός 60Β, Α.Δ.Τ. Λ. 137037. 

Μέλος Νικόλαος Δημ. Κεφαλληνός, διευθυντής Μουσι¬ 
κού Γυμνασίου - Λυκείου Ζακύνθου, κάτοικος Ζακύνθου, 
οδός Ερυθρού Σταυρού αριθμός 12, Α.Δ.Τ. Η.163028. 

2. Τα μέλη του Διοικητικού Συμβουλίου συγκροτούμενα 
σε σώμα, εκλέγουν τον Αντιπρόεδρο, τον Γραμματέα και 
τον Ταμία. Σημειωτέον, ότι η ιδιότητα του Γραμματέα και 
του Ταμία, μπορεί να συμπίπτει στο αυτό πρόσωπο. 

3. Γίνεται ιδιαίτερη μνεία, στην εκφραζόμενη επιθυμία 
του ιδρυτή Βασίλη Δ. Παράσχη, ότι σε περίπτωση θανά¬ 
του, αποποίησης ή παραίτησης της συζύγου του, Βασιλι¬ 
κής Β. Παράσχη, την θέση της καταλαμβάνει ένας εκ των 
υιών του ιδρυτή, Εμμανουήλ Β. Παράσχης ή Διονύσιος Β. 
Παράσχης ή και εναλλάξ επί μία πενταετία, έκαστος των 
αναφερομένων και τούτων μη αποδεχόμενων την θέση 
αυτή, καταλαμβάνει ο Πρόεδρος του Δικηγορικού Συλλό- 

γου Ζακύνθου ή ο δι’αποφάσεως του Διοικητικού Συμ¬ 
βουλίου του Συλλόγου τούτου, οριζόμενος εκ των μελών 
του. Ομοίως, σε περίπτωση θανάτου, αποποίησης ή πα¬ 
ραίτησης του μέλους Διονυσίου Σέρρα, την θέση του κα¬ 
ταλαμβάνει ο Γεράσιμος Παύλου Δρογγίτης, φιλόλογος. 
Ομοίως, σε περίπτωση θανάτου, αποποίησης ή παραίτη¬ 
σης του μέλους Δημητρίου Φ. Προβή, ο πρωτότοκος υιός 
του, Φώτιος. Σε περίπτωση δε, θανάτου, αποποίησης ή 
παραίτησης του μέλους Νικολάου Δ. Κεφαλληνού, ένας 
εκ των εκάστοτε Διευθυντών των Λυκείων της Ζακύνθου, 
κατά αρχαιότητα. Σε κάθε άλλη περίπτωση, η συμπλήρω¬ 
ση τυχόν κενούμενης θέσεως μέλους του Δ.Σ., γίνεται με 
απόφαση των υπολοίπων μελών αυτού. Εν περιπτώσει 
εκλείψεως του Προέδρου - Ιδρυτού, εξ οιουδήποτε λό¬ 
γου, (θανάτου, παραιτήσεως, κ.λ.π.}, γίνεται ανασυγκρό¬ 
τηση του Δ.Σ., εκλεγόμενου νέου Προέδρου, μεταξύ των 
μελών αυτού, μετά την συμπλήρωση της κενούμενης θέ¬ 
σεως. 

4. Το Διοικητικό Συμβούλιο συνεδριάζει τακτικά, μία φο¬ 
ρά κάθε δίμηνο, εκτάκτως δε, όταν παρίστσται ανάγκη ή 
όταν τούτο ζητείται, από τρία (3) τουλάχιστον μέλη αυτού, 
συγκαλείται δε, πάντοτε από τον Πρόεδρο αυτού. 

Το Δ,Σ. συνεδριάζει, υποχρεωτικά με πρόταση του Προ¬ 
έδρου του, εντός είκοσι (20) ημερών από την ολοκλήρω¬ 
ση της διαδικασίας εισαγωγής Α.Ε.Ι., για την κίνηση της 
διαδικασίας επιλογής και ανάδειξης των υποτρόφων του 
Ιδρύματος, Η επιλογή των υποτρόφων, θα γίνεται με τον 
όρο της προσκόμισης βεβαιώσεως ή πιστοποιητικού εγ¬ 
γραφής τους στην Τριτοβάθμια Εκπαίδευση (Α.Ε.Ι.) και 
της βεβαιώσεως περί ορφανίας, καθώς και ενός Αποδει¬ 
κτικού Απολυτηρίου Λυκείου. 

Το Δ.Σ. βρίσκεται σε απαρτία και συνεδριάζει νόμιμα, 
όταν παρίστανται ή εκπροσωπούναι στις συνεδριάσεις 
του, άπαντα τα μέλη του. Σε διαφορετική περίπτωση, η 
συνεδρίαση αναβάλλεται και επαναλαμβάνεται, εντός 
μιας εβδομάδας και απαιτείται τότε, για να υπάρξει απαρ¬ 
τία, η παρουσία του ημίσεως συν ένα (4-1) του αριθμού 
των μελών του, Μεταξύ των παρόντων, πρέπει να βρίσκε¬ 
ται ο Πρόεδρος αυτού ή ο νόμιμος αναπληρωτής του. 

5. Οι αποφάσεις του Δ.Σ. λαμβάνονται κατά πλειοψηφία 
των παρόντων μελών, σε περίπτωση δε ισοψηφίας, υπε¬ 
ρισχύει η γνώμη, με την οποία συντάσσεται ο Πρόεδρος 
αυτού. 

6. Σε κάθε συνεδρίαση του Δ.Σ., κρατούνται πρακτι¬ 
κά,στα οποία καταχωρούνται όλες οι αποφάσεις που λαμ- 
βάνονται από αυτό, καθώς και οι γνώμες των τυχόν δια- 
φωνούντων μελών του. Τα πρακτικά υπογράφονται από 
τα παρόντα μέλη. 

7. Τα μέλη του Δ.Σ., προσφέρο υντις υπηρεσίες τους,χω¬ 
ρίς αμοιβή. Δικαιούνται όμως, οδοιπορικών και άλλων εξό¬ 
δων, που δαπάνησαν για την εκτέλεση υπηρεσίας του 
Ιδρύματος, εφόσον έγιναν, έπειτα από ειδική εντολή του 
Δ.Σ. και αποδεικνύονται από νόμιμα παραστσπκά. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο, διαχειρίζεται και διαθέτει, 
στα πλαίσια των σκοπών του Ιδρύματος και για την εξυ¬ 
πηρέτησή τους, την περιουσία του Ιδρύματος και γενικά, 
αποφασίζει για κάθε θέμα που αφορά την Διοίκηση και 
στη λειτουργία του, πάντοτε σύμφωνα με τις διατάξεις 
του παρόντος Οργανισμού, του Α.Ν.2039/1939 και υπό 


την προϋπόθεση, όπ θα παραμείνει επαρκές ποσό, για 
την διατήρηση και λειτουργία του Ιδρύματος και την εξυ¬ 
πηρέτηση των σκοπών του. 

2. Το Δ.Σ. ειδικότερα: 

α) Καταρτίζει και ψηφίζει τον προϋπολογισμό και απο¬ 
λογισμό του Ιδρύματος. Μαζί με τον απολογισμό καταρτί¬ 
ζει και ψηφίζει τον γενικό Ισολογισμό του ενεργητικού και 
του παθητικού του Ιδρύματος. 

β) Αποφασίζει την πρόσληψη ενός υπαλλήλου του Ιδρύ¬ 
ματος, (με αντίστοιχη πίστωση στον εγκεκριμένο προϋ¬ 
πολογισμό του), καθώς και την αμοιβή του, σύμφωνα με 
τον Νόμο. 

γ) Αποφασίζει για κάθε θέμα, που έχει σχέση με την εύ¬ 
ρυθμη λειτουργία του. 

δ) Καθορίζει τον αριθμό των υποτρόφων και το ύψος 
των υποτροφιών, ανάλογα με τα έσοδα και επιλέγει τους 
υποτρόφους. Η επιλογή και η ανακήρυξη των υποτρό¬ 
φων, γίνεται χωρίς διαγωνισμό, κατόπιν αποφάσεως του 
Διοικητικού Συμβουλίου του Ιδρύματος, λαμβανομένης 
κατά τους όρους του παρόντος. 

Αρθρο 7 

Αρμοδιότητες του Προέδρου 

1. Ο Πρόεδρος του Δ.Σ., εκπροσωπεί τούτο στα Δικα¬ 
στήρια, στις Αρχές, καθώς και στις σχέσεις του με κάθε 
τρίτο, αυτοπροσώπως ή με πρόσωπο που ορίζεται υπ’αυ- 
τού και εγκρίνεται με απόφαση του Δ.Σ. 

2. Συγκαλεί το Δ.Σ. σε τακτικές και έκτακτες συνεδριά¬ 
σεις, κηρύσσει την έναρξη και λήξη αυτών και διευθύνει 
τις συζητήσεις. Οι προσκλήσεις για συνεδρίαση, απο- 
στέλλονται πέντε (05) τουλάχιστον ημέρες πριν από την 
συνεδρίαση. 

3. Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός εαν πρόκειται για επείγουσα 
υπόθεση και συμφωνήσει γΓαυτό η πλειοψηφία των πα¬ 
ρόντων μελών του Δ.Σ. 

4. Αλληλογραφεί με τις Αρχές και υπογράφει όλα τα έγ¬ 
γραφα προς τρίτους. 

5. Εκδίδει τα εντάλματα πληρωμής, για κάθε δαπάνη, 
που προβλέπεται στον εγκεκριμένο προϋπολογισμό. 

6. Τον Πρόεδρο, όταν απουσιάζει ή κωλύεται, αναπλη¬ 
ρώνουν, κατά σειρά, ο Ανππρόεδρος και σε περίπτωση 
απουσίας ή κωλύματος του, ο Γραμματέας. 

7. Τα λοιπά μέλη του Δ.Σ. (αντιπρόεδρος, γραμματέας, 
ταμίας), ασκούν τις αρμοδιότητες που κατά τον Νόμο και 
το παρόν καταστατικό έχουν, δυναμένου του Δ.Σ., με από¬ 
φασή του να αναθέτει ειδικά καθήκοντα, εις οποιονδήπο- 
τε εκ των μελών του. 

Αρθρο 8 

Αρμοδιότητες Γραμματέα 

Ο Γραμματέας του Δ.Σ. του Ιδρύματος: 

1. Συνυπογράφει με τον Πρόεδρο, κάθε έγγραφο του 
ιδρύματος προς τρίτους. 

2. Φροντίζει για τη σύνταξη των πρακτικών του Δ.Σ, 

3. Αναπληρώνει τον Πρόεδρο, εφόσον απουσιάζει και ο 
Ανππρόεδρος. 

4. Διεκπεραιώνει την αλληλογραφία. 

5. Φυλάσσει τα έγγραφα, βιβλίακαιτησφραγίδατου Ιδρύ¬ 
ματος και ευθυνεται για την καταστροφή ή απώλεια αυτών. 

Τον Γραμματέα, όταν απουσιάζει ή κωλύεται, αναπληρώνει 
άλλο μέλος του Δ.Σ., που ορίζεται με απόφασή του. 

Άρθρο 9 

Αρμοδιότητες Ταμία 

Ο Ταμίας του ιδρύματος: 

1. Εισπράττει όλα τα έσοδα, εκδίδόντας και υπογράφο¬ 
ντας σχετικές αριθμημένες διπλότυπες αποδείξεις. 

2. Καταθέτει τα έσοδα του Ιδρύματος, σε ένα από τα Πι¬ 
στωτικά Ιδρύματα, που ορίζεται με απόφαση του Διοικη¬ 
τικού Συμβουλίου, προτιμώμενου του προσφέροντος, 
συμφεροτέρους όρους καταθέσεως. Ο Ταμίας έχει την 
ευχέρεια, να παρακρατεί από αυτά, ένα μκρό ποσό για 
την πληρωμή εκτάκτων και επειγουσών δαπανών του 
Ιδρύματος, το ύψος του οποίου καθορίζεται με απόφαση 
του Δ.Σ. 

3. Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

4 . Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

5. Φροντίζει για την έγκαιρη κατάρτιση και υποβολή στο 
Δ.Σ. των σχεδίων προϋπολογισμού, απολογισμού και ισο¬ 
λογισμού του Ιδρύματος. Τον Ταμία, όταν απουσιάζει ή 
κωλύεται, αναπληρώνει άλλο μέλος του Δ.Σ., που ορίζεται 
με απόφαση αυτού. 

Άρθρο 10 

Οικονομική διαχείριση 

Η οικονομική Διαχείριση του Ιδρύματος, περιλαμβάνει 
ετήσια περίοδ ο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. Κατ’εξαίρεση, η 
πρώτη διαχειριστική περίοδος, αρχίζει από την ημερομη¬ 
νία δημοσίευσης στην Εφημερίδα Κυβερνήσεως του σχε¬ 
τικού Προεδρικού Διατάγματος, έγκρισης της σύστασης 
του Ιδρύματος, η οποία μπορεί να παραταθεί μέχρι την 
31η Δεκεμβρίου του επομένου ημερολογιακού έτους, με 
απόφαση του Δ.Σ., που λαμβάνεται στην πρώτη του συ¬ 
νεδρίαση. 

Άρθρο 11 
Βιβλία και Στοιχεία 

Το Ίδρυμα, τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Δ.Σ. 

γ) Βιβλίο λογιστικής παρακολουθήσεως, στο οποίο κα¬ 
ταχωρίζονται με χρονολογική σειρά και με λογιστική τά¬ 
ξη, όλα τα έσοδα και έξοδα του Ιδρύματος που πραγμα¬ 
τοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

ε) Βιβλίο - μητρώο υποτρόφων με ονοματεπώνυμο, Σχο¬ 
λή φοίτησης και το χρόνο και το ποσό της υποτροφίας 
εκάστου, ως και τα λοιπά στοιχεία, τα οποία ορίζονται από 
τις διατάξεις του άρθρου 34 του από 18,8.1841 Καν. 
Δ/τος. 

Άρθρο 12 

Τροποποίηση Οργανισμού 

Ο Οργανισμός του Ιδρύματος, μπορεί να τροποποιηθεί 


ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α ν.2039/1939 και 110 
και 119 του Αστικού Κώδικα, ύστερα από πρόταση του 
Δ.Σ. αυτού. 

Άρθρο 13 

Διάλυση του Ιδρύματος 
Τύχη της Περιουσίας αυτού 

1. Το ίδρυμα διαλύεται, όταν και όπως ο Νόμος ορίζει. 
Πρόταση διάλυσης του Ιδρύματος, μπορεί να υποβάλλει 
το Δ. Σ., με το αιτιολογικό της αδυναμίας εκπλήρωσης των 
σκοπών αυτού. 

2. Σε περίπτωση διάλυσης του Ιδρύματος, για οποιοδή- 
ποτε λόγο, η περιουσία του περιέρχεται στο Ορφανοτρο¬ 
φείο Ζακύνθου, ή αν δεν υφίσταται, στο Γηροκομείο Ζα¬ 
κύνθου. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και τον Υφυπουργό Οικονομικών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 30 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣΔ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΕΘΝ. ΠΑΙΔΕΙΑΣ & ΘΡΗΣ/ΤΩΝ 

ΕΥΑΓ. ΒΕΝΙΖΕΛΟΣ ΓΕΡ. ΑΡΣΕΝΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

Γ. ΔΡΥΣ 
-*- 

Αριθ. ΥΠΠΟ/ΑΡΧ/Α1/Φ/43/16461/883 (2) 

Κήρυξη περιοχής Λουτρών Κυλλήνης Ν. Ηλείας ως αρ¬ 
χαιολογικού χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/1985 (ΦΕΚ 137/Α726.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/τ. 
Β'/29.11.90) «Εξαίρεση από τον περιορισμό των τριών 
υπογραφών». 

3. Τις διατάξεις του Κ.Ν. 5351/32 «Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/τ.Α781> «Περί 
κυρώσεως της εις Λονδίνο, την 6η Μαΐου 1969 υπογρα- 
φείσας Ευρωπαϊκής Συμβάσεως δια την προστασία της 
αρχαιολογικής κληρονομιάς». 

5. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδος, όπως διατυπώθηκε στην αρ. 
3/29.3.99 συνεδρία του, αποφασίζουμε; 

Χαρακτηρίζουμε, ως Αρχαιολογικό Χώρο, περιοχή των 
Λουτρών Κυλλήνης Ν. Ηλείας, που ευρίσκεταιπαραπλεύ- 
ρως της οδού που οδηγεί στις κτιριακές εγκαταστάσεις 
του ΕΟΤ και πλησίον των συγχρόνων λουτρικών εγκατα¬ 
στάσεων (Υδροθεραπευτήρια), για λόγους προστασίας 
των εγκεκριμένων ερειπίων μεγάλου λουτρικού συγκρο¬ 
τήματος Ρωμαϊκών Χρόνων και λειψάνων κτηρίων της 
ιδίας εποχής. 

Η κηρυσσόμενη περιοχή οριοθετείτα οτο επισυναπτό- 
μενο απόσπασμα Φ.Χ. ΓΎΣ,κλ. 1:5.000 και ορίζεται από τα 
σημεία 1 -22 που αντιστοιχούν σπς ακόλουθες συντεταγ¬ 
μένες X - Ψ: 

ΣΗΜΕΙΟ 

X (ηπ) 

γ (ηπ) 

ΣΙ 

12795.214 

12025.550 

Σ2 

12882.845 

11999.227 

Σ3 

12930.928 

11986.594 

Σ4 

12998.081 

11972.981 

Σ5 

13032.835 

11961.933 

Σ6 

13120.706 

11945.095 

Σ7 

13287.091 

11936.569 

Σ8 

13363.712 

11939.638 

Σ9 

13384.121 

11947.694 

ΣΙ 0 

13370.914 

12029.298 

Σ11 

13379.792 

12089.158 

Σ12 

13370.758 

12243.895 

Σ13 

13366.107 

12356.705 

Σ14 

13317.249 

12343.979 

Σ15 

13265.928 

12349.570 

Σ16 

13245.442 

12318.002 

Σ17 

13231.192 

12290.384 


Η {ηι) 


ΣΗΜΕΙΟ 

Χ(ηι) 

Υ(ΓΠ) 

Σ18 

13182.062 

12353.583 

Σ19 

13105.918 

12321.911 

Σ20 

13005.757 

12296.607 

Σ21 

12911.672 

1 2286.433 

Σ22 

128.42443 

12278.529 


Ως φυσικά όρια ορίζονται: στο Βορρά ρέμμα, στο Νότο 
ο δρόμος προς τις τουριστικές εγκαταστάσεις του ΕΟΤ 
και στα δυτικά ο δρόμος που οδηγεί στα παλιά υδατοθε- 
ραπευτήρια. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 10 Μαΐου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΚ 

Αριθ. ΥΠΠΟ/ΑΡΧ/Β1/Φ 32/13198/439 (3) 

Χαρακτηρισμός Ι.Ν. Μεταμορφώσεως του Σωτήρος στο 
Μόδιο Ν. Φθιώτιδος ως ιστορικού διατηρητέου μνη¬ 
μείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10-1991 (ΦΕΚ 987/Β7 
28.11.91 και ΦΕΚ 17/Β716.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με εντο¬ 
λή Υπουργού» στους Γ. Γραμματέα, Ειδικό Γραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2) Τις διατάξεις του άρθρου 52 του Κ.Ν. 5351/32 «Περί 
Αρχαιοτήτων», 

3) Την Γνωμοδότηση του Τοπικού Συμβουλίου Μνημεί¬ 
ων Στερεός Ελλάδας όπως διατυπώθηκε στην αριθμ. 
3/3.3.1999 Συνεδρία του, αποφασίζουμε: 

Χαρακτηρίζουμε τον Ιερό Ναό Μεταμορφώσεως του 
Σωτήρος στο Μόδιο Ν. Φθιώτιδος ως ιστορικό διατηρη¬ 
τέο μνημείο με περιβάλλοντα χώρο 100 μ. γύρω του. 

Πρόκειται για καθολικό ερειπωμένης Μονής. Ο ναός εί¬ 
ναι συνεπτυγμένος εγγεγραμμένος με τρούλλο, με συνε¬ 
πτυγμένους χορούς και νάρθηκα. 

Το εσωτερικό του ναού δίνει την αίσθηση ενιαίου χώρου 
με έντονη την παρουσία του τρούλλου. 

Η κτητορική επιγραφή βρίσκεται πάνω από την κόγχη 
του Ιερού και στην εξωτερική πλευρά. 

«+Ετ(ους) ζοθ ε/κτήσθη/ ο ναός του Σ(ωτή)ρος το 
στ(αυ)ροπίγιον". Χρόνος κτίσης 1571. 

Άλλη επιγραφή υπάρχει στο Ν. τοίχο του νάρθηκα με 
χρονολογία «αφπα{=1581)/ (Παναγιά Θ(εοτ')/κε/ σκέπε 
φρούρι/ φίλατε τους/ εβρησκομέ/νους μοναχούς εν τυ/ 
αγία Μεταήμορφώσει του Σωτήρος). 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβέρνησης. 

Αθήνα. 29 Απριλίου 1999 
Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 
-*- 

Αριθ. ΥΠΠΟ/ΑΡΧ/Β1/Φ 32/13199/438 (4) 

Ανακοίνωση Ι.Μ. Μεταμορφώσεως του Σωτήρος Κομμέ¬ 
νων Βούρλων ως αρχαίου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987 
Β728,11,91 και ΦΕΚ 17/Β716.1.92) για μεταβίβαση αρμο¬ 
διοτήτων Υπουργού και δικαιώματος υπογραφής «Με 
εντολή Υπουργού» στους Γ. Γραμματέα, Ειδικό Γραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τις διατάξεις του άρθρου 50 του Κ.Ν. 5351/32 «Περί 
Αρχαιοτήτων». 

3) Την Γνωμοδότηση του Τοπικού Συμβουλίου Μνημεί¬ 
ων Στερεός Ελλάδας όπως διατυπώθηκε στην αριθμ. 
3/3.3.1999 Συνεδρία του, αποφασίζουμε: 


Ανακοινώνουμε ότι η I. Μ. Μεταμορφώσεως του Σωτή¬ 
ρος Κομμένων Βούρλων Ν. Φθιώτιδος είναι αρχαίο μνη¬ 
μείο και ορίζουμε περιβάλλοντα χώρο προστασίας ακτί¬ 
νας 100 μ. από τον περίβολο της Μονής. 

Η Μονή βρίσκεται σε απόσταση 4 χλμ. από τα Καμμένα 
Βούρλα στην Α κλιτό του όρους Καλλίδρομο, σε υψόμε¬ 
τρο 310 μ., και είναι ένα από τα λίγα βυζαντινά μνημεία της 
περιοχής. 

Το καθολικό της Μονής ανήκει στον τύπο της τρίκλιτης 
καμαροσκεπούς βασιλικής με ενιαία αμφικλινή στέγη, με 
νάρθηκα και τρεις ημιεξαγωνικές κόγχες στην Α. πλευρά. 

Η αρχική βυζαντινή τοιχοποιία είναι κατά το πλινθοπερί- 
κλειστο σύστημα με κεραμοπλασπκό διάκοσμο και μεγά¬ 
λους σταυρούς σε κανονικές αποστάσεις, στοιχεία που 
ανάγονται στον 1 η 12“ αιώνα. 

Ο νάρθηκας φέρει τοιχογραφίες που χρονολογούνται 
σύμφωνα με επιγραφή στην τοιχογραφία του Χριστού 
στο 1725, ενώ η αγιογράφηση του κυρίως ναού ανάγεται 
στο 1757, με βάση την επιγραφή στο υπέρθυρο της με¬ 
σαίας εισόδου προς τον κυρίως ναό. 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβέρνησης. 

Αθήνα, 28 Απριλίου 1999 
Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 

- *- 

Αριθ. ΥΠΠΟ/ΑΡΧ/Β1/Φ 32/13200/437 (5) 

Χαρακτηρισμός Ι.Ν. Αγίου Γεωργίου στη Σφάκα Ν. Φθιώ¬ 
τιδος ως ιστορικού διατηρητέου μνημείου 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987 
Β728.11.91 και ΦΕΚ 17/Β716.1.92) για μεταβίβαση αρμο¬ 
διοτήτων Υπουργού και δικαιώματος υπογραφής «Με 
εντολή Υπουργού» στους Γ. Γραμματέα, Ειδικό Γραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τις διατάξεις του άρθρου 50 του Κ.Ν. 5351/32 «Περί 
Αρχαιοτήτων». 

3) Την Γνωμοδότηση του Τοπικού Συμβουλίου Μνημεί¬ 
ων Στερεός Ελλάδας όπως διατυπώθηκε στην αριθμ. 
3/3.3.1999 Συνεδρία του αποφασίζουμε: 

Χαρακτηρίζουμε τον Ιερό Ναό Αγίου Γεωργίου στη 
Σφάκα Ν. Φθιώτιδος ως ιστορικό διατηρητέο μνημείο με 
περιβάλλοντα χώρο 100 μ. γύρω του. 

Πρόκειται για μονόκλιτο σταυροεπίατεγο ναό που βρί¬ 
σκεται στην κορυφή λοφίσκου, στηντοποθεσία «Καμάρα» 
και αποτελεί τυπικό παράδειγμα κτίσματος κοινοτικής χο¬ 
ρηγίας σε άνθηση της ναοδομίας κατά την ειρηνική πε¬ 
ρίοδο του 16" αιώνα. 

Σύμφωνα με την κτητορική επιγραφή που σώζεται στην 
δυτική παρειά της αριστερής παρασπάδας του ανατολι¬ 
κού σφενδονίου, ο ναός χρονολογείται μεταξύ 1562 
και 1571 

Το τέμπλο είναι κτιστό με δύο ανοίγματα και τοιχογρα¬ 
φημένο. Ο ναός διασώζει δύο στρώματα τοιχογραφιών. 

ένα του 16“ αιώνα και ένα του 18“ αιώνα, έργο λαϊκού χα¬ 
ρακτήρα. 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβέρνησης. 

Αθήνα, 28 Απριλίου 1999 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 

-Φ- 

Αριθ.2571 (6) 

Τροποποίηση συστατικής πράξης Δημοτικής Επιχείρη¬ 
σης Συνεχιζόμενης Επαγγελματικής Κατάρπσης (Κ. Ε. 
Κ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Π.Δ/τος 410/95 και του Ν. 2503/97. 

2. Την αριθ. 6298/10.4.95 απόφασή μας περί συστάσε- 
ως επιχείρησης με την επωνυμία «Δημοπκή Επιχείρηση 
Συνεχιζόμενης Επαγγελματικής Κατάρπσης» του Δήμου 
Δράμας που δημοσιεύθηκε στο ΦΕΚ 341 /3.5.95 τ.Β'. 

3. Την αριθ. 6298/10.4.95 απόφασή μας «περί συστάσε- 
ως Επιχείρησης με την επωνυμία «Δημοτική Επιχείρηση 
Συνεχιζόμενης Επαγγελμαπκής Κατάρτισης» του Δήμου 
Δράμας (ΚΕΚ), ΦΕΚ 341/3.5.95 η οποία τροποποιήθηκε με 
την 3887/4.5.98 απόφασή μας (ΦΕΚ 469/18.5.98 Β') ως 
προς το εταιρικό κεφάλαιο. 

4. Την αριθ. 162/1999 απόφαση του Δ.Σ. Δράμας «περί 
τροποποιήσεωςτης Δημ. Επιχ/σηςΣυνεχιζ. Επαγγελματι¬ 
κής Κατάρπσης του Δήμου Δράμας (ΚΕΚ) με αύξηση του 
μετοχικού κεφαλαίου 

5. Την αριθ. 2/1.9.97 απόφαση του Γενικού Γραμματέα 
Περιφέρειας όπως τροποποιήθηκε με τις αριθ. 
181/16.9.97 και 667/1.6.98 όμοιες αυτού περί παροχής 
εξουσίας υπογραφής αποφάσεων « Με εντολή του» 

6. Την αριθ. 31/19.4.99 οικονομοτεχνική μελέτη της Επι¬ 
χείρησης, αποφασίζουμε: 

Τροποποιούμε την απόφαση συστάσεως της Δημοτι¬ 
κής Επιχείρησης «Συνεχιζόμενης Επαγγελματικής Κα¬ 
τάρτισης Δήμου Δράμας, όπως ισχύει, ως προς το άρθρο 
(6) αυτής, ως εξής: 

«Ο δήμος Δράμας διαθέτει στην επιχείρηση χρηματικό 
ποσό 55.000.000 δρχ. ως αρχικό της κεφάλαιο, αυξάνο¬ 
ντας έτσι τη συμμετοχή του στο εταιρικό κεφάλαιο κατά 
20. 000.000 δρχ.». 

Κατά τα λοιπά ισχύει η αριθ. 6298/10.4,95 απόφασή μας 

Με την παρούσα προκαλείται επιπλέον δαπάνη εις βά¬ 
ρος του προϋ/σμού του Δήμου Δράμας ποσού 20.000.000 
δρχ- 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Δράμα, 4 Απριλίου 1999 

Με εντολή Γενικού Γραμματέα Περιφέρειας 
ΟΔ/ντής κ.α.α. 

Μ. ΤΣΙΑΡΑ 


Αριθ. 1820 (7) 

Σύσταση Ενιαίας Σχολικής Επιτροπής στην Κοινότητα 
Φολεγάνδρου του Νομού Κυκλάδων. 

Ο ΓΕΝΙΚΟΣ ΓΡΑΜ ΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις: α) του άρθρου 5 του Ν. 1894/90 (ΦΕΚ 
110/Α790) 

β) του άρθρου 203του Π.Δ. 410/95 (Δ.Κ.Κ.) 
γ) της παρ. 10 του άρθρου 6 του Ν. 2503/97 
δ) των άρθρων 1 και 16 του Ν. 2539/97 

2. Την αριθ. 6/99 απόφαση του Κοινοπκού Συμβουλίου 
Φολεγάνδρου, αποφασίζουμε: 

1. Συστήνουμε στην Κοινότητα Φολεγάνδρου του Νο¬ 
μού Κυκλάδων ίδιο Νομικό Πρόσωπο με την επωνυμία 
«Ενιαία Σχολική Επιτροπή Νηπιαγωγείου, 1 ου και 2““ Δημο¬ 
τικού Σχολείου και Γυμνασίου με τάξεις Λυκείου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κλπ. 
β) Η αμοιβή καθαριστριών 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους 
δ) Η εισήγηση προς τις αντίστοιχες Διευθύνσεις Πρω¬ 
τοβάθμιας και Δευτεροβάθμιας εκπαίδευσης για τον 
εφοδιασμό από τον Οργανισμό Σχολικών Κτιρίων των 
σχολείων με έπιπλα και εξοπλισπκά είδη και από το 
Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/90. 

Η θητεία των μελών του Διοικητικού Συμβουλίου ακο¬ 
λουθεί τη δημοπκή περίοδο. 

4. Πόροι της σχολικής Επιτροπής είναι: 
α) Η ετήσια επιχορήγηση του Κράτους 
β) Η ετήσια επιχορήγηση της Κοινότητας 

γ) Κάθε είδους εισφορές, δωρεές, κληρονομιές και κλη¬ 
ροδοσίες 

δ) Εισπράξεις από το ανπ'τιμο των παρεχομένων πραγ¬ 
μάτων ή υπηρεσιών 
ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

6. Κάλυψη δαπάνης: Από πς διατάξεις της απόφασης 
αυτής προκαλείται δαπάνη σε βάρος του προϋπ/σμού της 
Κοινότητας Φολεγάνδρου το ύψος της οποίας δεν δύνα- 
ται να προϋπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 6 Μαΐου 1999 
Ο Γενικός Γραμματέας Περιφέρειας κ.α.α. 

Η Γενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



